open-index/open-wikipedia-markdown huggingface dataset:
יהודה אפק

**יהודה אפק** (נולד ב-30 בספטמבר 1952) הוא מדען מחשב ישראלי, פרופסור אמריטוס בבית הספר למדעי המחשב באוניברסיטת תל אביב, וידוע בעיקר בעבודתו בתחום לוחמת רשת ובתקלות מחשוב. אפק היה ממקימי חברת Riverhead Networks בשנת 2000 ועמד בראש בית הספר למדעי המחשב, אוניברסיטת תל אביב, בין השנים 2016-2014.

## ביוגרפיה
אפק נולד בחיפה להורים ניצולי שואה (מרים ומנחם פינקהוף) אשר נמנו בין המייסדים של המחתרת ההולנדית "קבוצת וסטרוויל"  שהצילה למעלה מ-300 צעירים יהודים במהלך השואה עד שנפלו בשבי הנאצים, כשעל כך זכו שניהם באות המציל היהודי. אפק למד בבית הספר הריאלי בחיפה, ובשנת 1970 התגייס לצה"ל, שם שירת כלוחם בסיירת מטכ"ל, והשתתף במלחמת יום הכיפורים. בשנת 1978 הוא סיים תואר ראשון בהנדסת תוכנה בטכניון. בין השנים 1978 ל-1980 הוא שירת כאזרח עובד צה"ל, כמהנדס, אחראי על פיתוח יחידת האוויוניקה של המל"ט (כלי טיס בלתי מאויש) הראשון שיוצר על ידי חיל האוויר (רם לבב שהפך לדלילה). בין השנים 1980 ל-1985 הוא השלים תואר שני ודוקטורט באוניברסיטת קליפורניה בלוס אנג'לס (UCLA). בין השנים 1985 ל-1988, הוא עבד כחוקר במעבדות נוקיה בל. ב-1988 הוא הצטרף לסגל המחלקה למדעי המחשב באוניברסיטת תל אביב, בה הוא עובד כיום כפרופסור. הוא גם כיהן כראש בית ספר למדעי המחשב בין השנים 2014 ל-2016.

בשנת 2000 אפק היה המייסד הראשי של חברת ההזנק Riverhead Networks, חברה שסיפקה מערכת סינון להתקפות מניעת שירות מבוזרות. המוצר Riverhead Guard נפרס בעשרות אלפי אתרים, והגן עליהם מפני התקפות מרובות ג'יגה-ביט לשנייה. ריברהד נרכשה על ידי סיסקו סיסטמס ב-2004 בסכום של כ-44 מיליון דולר, ולאחר מכן אפק נשאר CTO ומנהל בסיסקו ישראל עד מאי 2009. אוניברסיטת תל אביב וחברת רמות הגישו תביעה נגד אפק בטענה שהפטנטים שרשם בשם ריברהד שייכים לאוניברסיטה, וב-2007 הגיעו הצדדים לפשרה שבמסגרתה שילמה סיסקו ובעלי המניות ב-Riverhead מספר מיליוני שקלים לאוניברסיטה והאוניברסיטה העבירה את זכויות הקניין הרוחני הרלוונטיות לסיסקו.

בשנת 2021 זכה אפק במענק מחקר של תוכנית החדשנות GEANT.

בשנת 2022 היה שותף להגשת עתירה בבג"ץ דרעי שהובילה לפסילת מינויו של דרעי לשר.

## קישורים חיצוניים

* 

## הערות שוליים

קטגוריה:מדעני מחשב ישראלים
קטגוריה:בוגרי בית הספר הריאלי
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת קליפורניה בלוס אנג'לס
קטגוריה:סגל אוניברסיטת תל אביב: מתמטיקה ומדעי המחשב
קטגוריה:ישראלים שנולדו ב-1952
אירוויזיון למוזיקאים צעירים 1998

**האירוויזיון למוזיקאים צעירים 1998** הייתה המהדורה התשיעית של האירוויזיון למוזיקאים צעירים, שהתקיימה בקונצרטהאוס בווינה ב-4 ביוני 1998. התחרות אורגנה על ידי איגוד השידור האירופי (EBU) והשדרן המארח היה Österreichischer Rundfunk (ORF). מוזיקאים משמונה מדינות השתתפו בגמר המשודר בשידור חי בטלוויזיה. אוסטריה ורשת השידור ORF אירחו בעבר את התחרות במוזיקפראיין ב-1990. בסך הכל השתתפו 13 מדינות בתחרות ולכן נערך חצי גמר יומיים קודם לכן, 5 מדינות לא עלו לגמר. כל המשתתפים ביצעו יצירה קלאסית לבחירתם בליווי התזמורת רדיו וינה בניצוחו של דניס ראסל דייוויס.

סלובקיה ערכה את הופעת הבכורה שלה בתחרות, בעוד שקרואטיה ושוודיה חזרו לתחרות לאחר פרישה. שבע מדינות פרשו מהתחרות ב-1998; בלגיה, צרפת, גרמניה, יוון, פולין, פורטוגל ושווייץ. הפרישה של גרמניה הפתיעה במיוחד, שכן היא זכתה במהדורה הקודמת בשנת 1996. בתחרות גם נסיגה לראשונה המדינה המארחת של המהדורה הקודמת, פורטוגל.

המדינות שלא עלו לגמר היו קפריסין, נורווגיה, אסטוניה, אירלנד וספרד.

## מקום
ימין|ממוזער| קונצרטהאוס, וינה. מקום האירוויזיון של מוזיקאים צעירים 1998.
הקונצרטהאוס, אולם קונצרטים בווינה, אוסטריה, היה המקום המארח למהדורת 1998 של האירוויזיון למוזיקאים צעירים. הוא נפתח בשנת 1913, וממוקם ברובע השלישי בווינה. מאז הקמתו הוא תמיד ניסה להדגיש גם מסורת וגם סגנונות מוזיקליים חדשניים.

בקונצרטהאוס יש את התזמורת הסימפונית של וינה, האקדמיה לזמר ווינר סינגאקדמי והקלנגפורום וינה.

## פורמט
יוליאן רחלין היה המנחה של התחרות ב-1998 והופיע במהלך ההפסקה בתחרות.

## תוצאות
### סיבוב מקדים
בסך הכל השתתפו 13 מדינות בסבב המקדים בתחרות 1998, מתוכן שמונה העפילו לגמר הגדול המשודר בטלוויזיה. המדינות הבאות לא הצליחו להעפיל.
* קפריסין
* אסטוניה
* אירלנד
* נורווגיה
* ספרד

### גמר
פרסים הוענקו לשלוש המדינות המובילות במקומות הראשונים. הטבלה שלהלן מדגישה את אלה באמצעות זהב כסף וברונזה. תוצאות של המשתתפים הנותרים אינן ידועות ומעולם לא פורסמו על ידי איגוד השידור האירופי.

## חבר השופטים
חברי המושבעים כללו את האנשים הבאים:
* ארצות הברית – יהודי מנוחין (ראש)
* אוקראינה – ואדים ברודסקי
* צרפת - ז'רארד קאוסה
* פרידריך דוליגאל
* סלובקיה – ג'ק מרטין הנדלר
* גאורגיה – ננה יאשווילי
* אריק קושנר
* רוסיה - אלכסיי ליובימוב

## קישורים חיצוניים
* 

## הערות שוליים

1998
דון סמואלסון

**דונלד ויליאם סמואלסון** (באנגלית: **Donald William Samuelson**; ) היה פוליטיקאי אמריקאי מאיידהו, איש המפלגה הרפובליקנית, שכיהן כמושל איידהו ה-25 בשנים 1967–1971.
## ראשית חייו
דון סמואלסון נולד בכפר וודהאל, אילינוי. הוא גדל בחווה ולמד בקולג' נוקס.

במלחמת העולם השנייה שירת סמואלסון בצי ארצות הברית כמדריך כלי נשק וכנשק בבסיס ההדרכה של הצי פרגאט, שהיה מתקן הדרכה יבשתי באגם פונד אריי שבצפון איידהו.

לאחר המלחמה נשאר סמואלסון באזור. הוא הביא לשם את משפחתו מאילינוי ופתח חנות לציוד ספורט בעיר הסמוכה סנדפוינט. הוא גם היה שותף בעסק למכירת והחכרת ציוד לכרייה ולכריתת עצים.
## קריירה פוליטית
כשמרן, קיבל סמואלסון ב-1960 עידוד ממושל איידהו רוברט סמיילי להתמודד בבחירות על מושב בסנאט של איידהו. בבחירות אלה ניצח סמואלסון ונבחר בשנית ובשלישית ב-1962 וב-1964. לאחר הניצחון הארצי של המפלגה הדמוקרטית ב-1964, החליט סמואלסון להתמודד ב-1966 בבחירות למשרת מושל איידהו, תפקיד שאז כיהן בו סמיילי, רפובליקני מתון, שהיה בעיצומה של תקופת כהונתו השלישית. במרוץ סוער, שמשך גם את תשומת הלב ברמה הלאומית, ניצח סמואלסון בבחירות המקדימות של המפלגה הרפובליקנית וקיבל 61 אחוזים מהקולות מול 39 האחוזים של סמיילי.

לאחר ניצחונותיהם בבחירות המקדימות של מפלגותיהם באוגוסט, היו סמואלסון והמועמד הדמוקרטי צ'ארלס הרנדון אמורים להתמודד זה מול זה בבחירות הכלליות בנובמבר. באמצע ספטמבר, כאשר טס מפוקטלו לקר דאלן, נהרגו הרנדון ושניים נוספים בהתרסקות מטוס פרטי בהרים של מרכז איידהו, מצפון-מערב לסטנלי. הניצול היחידי מההתרסקות היה טייס המטוס. התאונה התרחשה שבעה שבועות בלבד לפני מועד הבחירות, והדמוקרטים מינו את מי שהגיע למקום השני בבחירות המקדימות, חבר הסנאט המדינתי ססיל אנדרוס, שנוצח על ידי סמואלסון בהפרש של יותר מ-10,000 קולות.

במערכת הבחירות של 1970, תמך סמואלסון בכריית מוליבדן בהרי וייט קלאוד שבמרכז איידהו. בבחירות הכלליות התמודד מולו שוב אנדרוס, שהיה מתנגד תקיף לתעשיית כרייה זו, וניצח בבחירות. סמואלסון שב לחיים הפרטיים. היה זה הניצחון הראשון של הדמוקרטים מבין שישה רצופים בכל מערכות הבחירות למשרת מושל איידהו עד 1990.
## חיים אישיים
ב-1936 נשא סמואלסון לאישה את רעייתו רובי. לשניים נולדו שני ילדים.

דון סמואלסון נפטר ב-20 בינואר 2000 בבית חולים בסיאטל, בגיל 86, כתוצאה מהתקף לב. הוא נטמן בפארק הזיכרון פיינקרסט שבסנדפוינט.

## קישורים חיצוניים
* דון סמואלסון באתר אגודת המושלים הלאומית 
* דון סמואלסון באתר The Political Graveyard 
* 

## הערות שוליים

קטגוריה:אמריקאים ילידי אילינוי
קטגוריה:מושלי איידהו
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית המחוקקים של איידהו
קטגוריה:בוגרי מכללת נוקס
קטגוריה:אמריקאים שנולדו ב-1913
קטגוריה:אמריקאים שנפטרו ב-2000
עמק ויקטוריה

**עמק ויקטוריה** (באנגלית: **Victoria Valley**) הוא עמק, אחד מהעמקים היבשים מקמרדו, בארץ ויקטוריה, שבאנטארקטיקה .

בעמק ויקטוריה מצויים מספר עמקים. אגם וידה הוא האגם הגדול ביותר בעמק.

נהר ויקטוריה מנקז את קרחון ויקטוריה העליון; נהר ויקטוריה.

מתנשא בסמוך מעל אגם ויקטוריה העליון.

נהר ויקטוריה ממוקם 7 קילומטרים צפונית-מערבית מאגם וידה, ונשפך אליו בצידו המערבי של האגם.

אגם תומאס ממוקם 4.7 קילומטרים ממזרח לאגם וידה.

## ראו גם
* העמקים היבשים מקמרדו

## קישורים חיצוניים

## הערות שוליים

ויקטוריה
ויקטוריה
מאורו דוס סנטוס

**מאורו חאבייר דוס סנטוס** (בספרדית: **Mauro Javier dos Santos**; נולד ב-7 ביולי 1989 בסנטו טומה שבארגנטינה) הוא כדורגלן עבר  ארגנטינאי ששיחק בעמדת הבלם.

## קריירת מועדונים
דוס סנטוס גדל במחלקת הנוער של באנפילד. הוא שיחק בקבוצות באנפילד, ריאל מורסיה, אלמריה, אייבר, לגנס, טנריפה, אלבירקס ניאיגטה וגודוי קרוס.

ב-2 בפברואר 2022 חתם על חוזה לעונה אחת ברג'סטן יונייטד מה-I-League.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני באנפילד
קטגוריה:כדורגלני ריאל מורסיה
קטגוריה:כדורגלני אלמריה
קטגוריה:כדורגלני אייבר
קטגוריה:כדורגלני לגנס
קטגוריה:כדורגלני טנריפה
קטגוריה:כדורגלני גודוי קרוס
קטגוריה:ארגנטינאים שנולדו ב-1989
זורו (סדרת טלוויזיה)

**זורו** (באנגלית: **Zorro**) היא סדרת דרמה-אקשן-הרפתקאות אמריקאית, בה דאנקן רגהר גילם את דמותו של זורו. הסדרה שודרה במקור בערוץ המשפחה בארצות הברית בין השנים 1990 ל-1993. הסדרה צולמה כולה במדריד שבספרד, והופקה בשיתוף פעולה בין החברה האמריקנית New World Television, ערוץ המשפחה האמריקני, ערוץ Canal Plus הצרפתי, ערוץ Beta TV הגרמני, וערוץ RAI האיטלקי. בסך הכל הופקו 88 פרקים לסדרה. ריימונד אוסטין ביים 55 מפרקי הסדרה, והפיק 37 מפרקי הסדרה.

בישראל הסדרה שודרה בטלוויזיה החינוכית הישראלית ובערוץ המזרח התיכון בשנות התשעים.

## תקציר העלילה
הסדרה מתרחשת בקליפורניה בתחילת המאה ה-19 בתקופה בה האזור היה תחת שליטה ספרדית. כאשר ראש הפואבלו המושחת אלקלדה לואיס רמון מטיל אימה על תושבי הפואבלו ומדכא אותם, בעל הקרקע האציל דון אלחנדרו דה לה וגה שולח את בנו יחידו לספרד על מנת שיקבל את ההכשרה שתאפשר לו לסייע להציל את תושבי הפואבלו. ארבע שנים לאחר דייגו חוזר לקליפורניה על מנת שיבוא להילחם באלקלדה ואנשיו.

דייגו מחליט לפעול תחת הזהות הסודית של "זורו" כסייף רעול פנים. זורו ומשרתו האילם פליפה נלחמים לאורך הסדרה באלקלדה ואנשיו.

## סקירת סדרה

## שחקנים ודמויות
* דאנקן רגהר בתפקיד **דון דייגו דה לה וגה / [[זורו]]**
* פטריס מרטינס בתפקיד **ויקטוריה אסקלנטה**
* חואן דייגו בוטו בתפקיד **פליפה**
* ג'יימס ויקטור בתפקיד **הסמל חיימה מנדוזה**
* מייקל טיילו בתפקיד **אלקלדה לואיס רמון** (בעונות 1–2)
* ג'יי. ג'י הרצלר בתפקיד **אלקלדה איגנסיו דה סוטו** (בעונות 3–4)
* אפרם צימבליסט ג'וניור בתפקיד **דון אלחנדרו דה לה וגה** (בעונה הראשונה)
* הנרי דארו בתפקיד **דון אלחנדרו דה לה וגה** (בעונות 2–4)
* טאבארה קארבאלו בתפקיד **ספולבדה** (בעונות 3–4)

## הופעות אורח בולטות

## פסקול
הפסקול השלם של הסדרה יצא לשווקים ב-2012. הפסקול כולל 25 רצועות אותן הלחין במקור ג'יי אשר.

## קישורים חיצוניים

* זורו באתר הולו

## הערות שוליים

קטגוריה:תוכניות טלוויזיה באנגלית
קטגוריה:תוכניות טלוויזיה שמתרחשות בלוס אנג'לס
קטגוריה:הטלוויזיה החינוכית הישראלית - תוכניות רכש
קטגוריה:ערוץ המזרח התיכון - תוכניות רכש
קטגוריה:סדרות טלוויזיה אמריקאיות שעלו לשידור בשנת 1990
מתרומם

[ממוזער|מפגין חבר [הכנסייה הבפטיסטית וסטבורו מחזיק שלטים שעליהם "אלוהים שונא מתרוממים".]]
**מתרומם** (באנגלית: **Faggot** או **Fag**) הוא כינוי גנאי לתיאור גברים הומוסקסואלים. כיום, המונח משמש כעלבון רחב יותר הקשור לגבריות ולמבנה כוח קבוצתי. בסלנג הלהט"בי המילה "תרימי" היא תשובה מחאתית לכינוי הגנאי.

המונח הופיע רבות בתרבות הפופולרית, בין היתר בתיאטרון, ספרות, מוזיקה, קולנוע וטלוויזיה, בדרך כלל כהתייחסות לגברים הומוסקסואלים וביסקסואלים. הסרט התיעודי מ-1995, כוכבים בארון, המבוסס על ספרו של ויטו רוסו בעל אותו השם, מציין את השימוש במונח הזה לאורך ההיסטוריה של הקולנוע ההוליוודי.

## ראו גם
* פאג האג
* חופש הביטוי
* הסתה

## לקריאה נוספת

* Pascoe, C. J. *Dude, You're a Fag: Masculinity and Sexuality in High School*, University of California Press, 2007.
* Kramer, Larry. *Faggots*, Grove Press, 2000.
* Ford, Michael Thomas. *That's Mr. Faggot to You: Further Trials from My Queer Life*, Alyson Books, 1999.


## הערות שוליים

קטגוריה:הומופוביה
קטגוריה:להט"ב: סלנג ומונחים
קטגוריה:הומוסקסואליות גברית
דייק (סלנג)

[שמאל|ממוזער|250x250 פיקסלים| [מצעד הדייקיות|מצעד הדייקות, ניו יורק, 2019.]]
[ממוזער| מצעד הדייקות, [אולדנבורג, גרמניה, 2018.]]
**דייק** (באנגלית: **Dyke**) הוא סלנג לתיאור אישה לסבית. במקור, המונח שומש ככינוי גנאי הומופובי לנשים גבריות, בוצ'יות או אנדרוגיניות. כיום, המונח משמש גם כרמז לאסרטיביות וקשיחות.

## היסטוריה
ב-1971, המשוררת האמריקאית, ג'ודי גרהן , פרסמה את השיר "The Psychoanalysis of Edward the Dyke". השימוש במונח דייק העצים את הקהילה הלסבית מאחר שעד כה הוא הופעל רק ככינוי גנאי.

בסוף המאה ה-20 ותחילת המאה ה-21, החל המונח דייק להיחשב כמונח של גאווה והעצמה. הקומיקסאית האמריקאית, אליסון בכדל, מחברת רצועת הקומיקס "Dykes to Watch Out For" , אמרה שהשימוש במונח דייק הוא "אקטיביזם לשוני".

### מחלוקת בפייסבוק
ביוני 2017, פייסבוק צנזרה את השימוש במילה דייק באתר האינטרנט שלה וטענה שזהו "תוכן פוגעני". החלטה זו הובילה לעצומת מחאה שנוצרה באתר העצומות האמריקאי, Change.org , על ידי קולקטיב ה-*Lensing 2 Lesbians*, שנחתמה על ידי 7,247 תומכים.

## מצעד הדייקות
מצעד הדייקיות הוא אירוע גאווה פופולרי ברחבי ארצות הברית וקנדה. המשימה המוצהרת של מצעד הדייקות בבוסטון, למשל, היא "לספק מרחב דינמי ומסביר פנים למשתתפים מכל נטייה מינית, מגדר, גזע, גיל, מוצא אתני, גודל, רקע כלכלי ויכולות פיזיות". מצעד הדייקות הראשון בבריטניה נערך בלונדון ב-2012. ב-2013, החל לפעול מצעד הדייקות בברלין, גרמניה. במקסיקו, ה-Marcha Lésbica נוסד במרץ 2003, ומתקיים מדי שנה במקסיקו סיטי.

## ראו גם
* סלנג להט"בי
* קוויר
* דייקס און בייקס

## קישורים חיצוניים

## הערות שוליים

קטגוריה:לסביות
קטגוריה:להט"ב: סלנג ומונחים
קטגוריה:תרבות להט"ב
גבריאלה היינש-הוסק

**גבריאלה היינש-הוסק** (בגרמנית: **Gabriele Heinisch-Hosek**; נולדה ב-16 בדצמבר 1961 בעיירה גונטרמסדורף) היא פוליטיקאית אוסטרית, חברה במפלגה הסוציאל-דמוקרטית של אוסטריה (SPÖ). היא כיהנה במספר משרות שרה בממשלת אוסטריה.

## ביוגרפיה
גבריאלה היינש-הוסק נולדה בעיירה גונטרמסדורף ליד מדלינג באוסטריה תחתית. היא סיימה לימודי בית ספר בווינה בשנת 1980 וקיבלה הסמכה כמורה בשנת 1983 לאחר סיום מכללה בבאדן. היא עבדה כמורה בווינה ומדלינג עד לשנת 2002.

גבריאלה היינש-הוסק החלה את הקריירה הפוליטית כחברת מועצה בעיירה בה נולדה. בשנת 1999 היא נבחרה למועצה לאומית וכהינה כחברת הפרלמנט עד לשנת 2019. היא עסקה בעיקר בנושאים שקשורים לנשים. בשנים 2004–2008 היא הייתה יושבת ראש ועדת שוויון של הפרלמנט.

בשנת 2009 היינש-הוסק מונתה לשרה לנשים ושרות הציבורי וכיהנה בתפקיד זה עד לשנת 2013. באותה תקופה הועבר חוק למשפחה חד-מינית. בשנים 2013–2016 היא מותנה לשרה לחינוך, תרבות וספורט.

בשנת 2009 הייניש-הוסק מונתה ליושבת ראש ארגון הנשים של המפלגה. היא כהינה בתפקיד זה עד לשנת 2021 כאשר הוחלפה על ידי אווה מריה הולצלייטנר.

בשנת 2012 הוענק לה אות "עבור הפעילות למען הרפובליקה".

## קישורים חיצוניים

* ביוגרפיה
* קורות חיים

## הערות שוליים

קטגוריה:פוליטיקאיות אוסטריות
קטגוריה:פוליטיקאים אוסטרים
קטגוריה:חברי פרלמנטים
קטגוריה:ילידות 1961
קטגוריה:אוסטרים שנולדו ב-1961
או למפיאו דה אסקינה

**או למפיאו דה אסקינה** (בפורטוגזית: ***O Lampião da Esquina***) היה עיתון להט"בי ברזילאי, שפעל בין אפריל 1978 ליוני 1981. העיתון כלל 37 גליונות בין תחילתו לסופו.

לאחר העברת החוק המוסדי מספר 5 בתקופת הדיקטטורה הצבאית הברזילאית, העיתונות חוותה צנזורה קשה, בכך שאסרה לפרסם כל דבר על הדיקטטורה בברזיל. במהלך האברטורה והחזרה האיטית לדמוקרטיה שהתחיל הנשיא ארנסטו גייזל, העיתונות והקבוצות האקטיביסטיות החלו לדבר יותר בחופשיות רבה יותר. העיתון קם כעיתון חלופי לכלי העיתונות המרכזיים באותה תקופה. העיתון הוקם בעקבות המגזין הגאה, *Gay Sunshine Journal*, שהוקם על ידי וינסטון ליילנד  מחוץ לאזור מפרץ סן פרנסיסקו. כותרת העיתון הייתה על שמו של גיבור העם הברזילאי, למפיאו, מנהיג שודדים מפורסם בצפון מזרח ברזיל בשנות ה-20 וה-30 של המאה ה-20.

צוות העיתון כלל אחד עשר עורכים.

העיתון מיתג את עצמו כעיתון בעל נטיית שמאל מובהקת. על אף שהציג מאמרים ומאפיינים רבים על תנועות רבות ושונות, העיתון כיוון בעיקר לגברים הומוסקסואלים.

סמוך לסופו של העיתון, התנהל מאבק בין שתי קבוצות עורכים. קבוצה אחת רצתה שהעיתון יהיה שמאלני יותר, ואילו קבוצה אחרת רצתה שהעיתון יהיה נייטרלי יותר. בנוסף, אנטוניו כריסוסטומו, אחד מעורכי העיתון, נעצר והואשם בפדופיליה לאחר שאימץ נערה באופן לא רשמי. רבים האמינו שהוא הואשם בשל היותו הומוסקסואל מחוץ לארון. בשל הקשר שלו לעיתון, הצוות חשש מרדיפות מצד המשטרה, והחלטו לסגור את העיתון ביוני 1981.

## קישורים חיצוניים

* Leila Miccolis Brazilian Alternative Press Collection at the Special Collections Division at the University of Miami
* Grupo Dignidade - *[http://www.grupodignidade.org.br/projetos/lampiao-da-esquina/ O Lampião da Esquina]*


## הערות שוליים

קטגוריה:עיתונות להט"ב
קטגוריה:ברזיל: תרבות
לורן ספנסר-סמית'

**לורן ספנסר-סמית**' (באנגלית: **Lauren Spencer-Smith**; נולדה ב-28 בספטמבר 2003, פורטסמות') היא זמרת בריטית-קנדית מאי ונקובר.

## ביוגרפיה
לורן ספנסר-סמית' נולדה בבריטניה וגדלה בוונקובר שבקנדה.

בשנת 2019 היא הוציאה את האלבום הראשון שלה Unplugged, Vol. 1. הוא זכה להצלחה והיה מועמד לקבלת פרס ג'ונו.

היא התחרתה בעונה ה-18 של אמריקן איידול בשנת 2020, שם הגיעה ל-20 המקומות הראשונים אך הודחה במהלך השבוע הראשון של התחרות. בנובמבר 2021, היא פרסמה קליפ של 47 שניות בחשבון הטיקטוק שלה כשהיא באולפן הקלטות תוך כדי האזנה לטיזר של השיר, שקיבל יותר מ-23 מיליון צפיות. הצלחת הסרטון, כמו גם תגובות הצופים עזרו לשכנע אותה להוציא גרסת אולפן של השיר.. סינגל זה זכה להצלחה רבה, במספר מדינות הוא הגיע למצעד הפזמונים ובקנדה המכירות זיכו אותו במעמד תקליט פלטינה.

בהמשך של שנת 2022 הזמרת הוציאה סינגל נוסף Flowers. גם סינגל זה זכה להצלחה אך פחותה מהסינגל הקודם. בקנדה הוא הגיע למעמד של תקליט זהב.

ב-14 ביולי 2023 הוציאה את אלבום הבכורה שלה, *[[Mirror (אלבום)|Mirror]]*.

## דיסקוגרפיה חלקית

### אלבומים
* 2023: *[[Mirror (אלבום)|Mirror]]*
* 2025: *[[The Art of Being a Mess]]*

### סינגלים

## פרסים ומועמדויות

## קישורים חיצוניים

* 

## הערות שוליים

קטגוריה:זמרות קנדיות
קטגוריה:קנדיות שנולדו ב-2003
SMV

[ממוזער|250px|[מרקוס מילר במופע *Thunder* ב-2009]]
**SMV** היה סופרגרופ פיוז'ן-ג'אז של שלושה בסיסטים: סטנלי קלארק, מרקוס מילר, וויקטור ווטן. שם ההרכב מורכב מראשי התיבות של שמותיהם הפרטיים של חבריו (**S**tanley, **M**arcus, **V**ictor).

שיתוף הפעולה בין השלושה צבר תאוצה כאשר ניגנו יחד לראשונה בהופעה שערך מגזין *Bass Player* בניו יורק בשנת 2006, שם הצטרפו ווטן ומילר לבמה במסגרת הענקת פרס מפעל חיים של המגזין לקלארק.

אלבום הבכורה של ההרכב *Thunder* יצא ב-12 באוגוסט 2008, ונלווה לו סיבוב הופעות עולמי שהתחיל באותו החודש. באלבום השתתף בין היתר גם הקלידן רוסלן סירוטה.

## דיסקוגרפיה
* *Thunder*  (2008)

## הערות שלויים

## קישורים חיצוניים
* 

* האתר הרשמי של סטנלי קלארק
* האתר הרשמי של מרקוס מילר
* האתר הרשמי של ויקטור ווטן

קטגוריה:להקות שהוקמו בשנת 2008
קטגוריה:להקות שהתפרקו בשנת 2009
דיסקוגרפיה של מאיה סימנטוב

הדיסקוגרפיה של הזמרת-יוצרת הישראלית **[[מאיה סימנטוב]]** כוללת בעיקר אלבומי אולפן, סינגלים, שירים וקליפים שיצאו ביחד עם מפיקים מוזיקליים שונים ועופר ניסים בפרט. במהלך הקריירה שלה, עבדה סימנטוב עם מפיקים מוזיקליים, זמרים ודי ג'יים כדוגמת עידו בי וצוקי, אורטגה, הנרי, ינון יהל, הקטור פונסקה  וזוכת פרס גראמי טרייסי יאנג .

אלבום הבכורה של סימנטוב, *[[First Time (אלבום)|First Time]]*, יצא לאור ביחד עם ניסים בשנת 2005. אף על פי שיצא בשנת 2005, נחשב *First Time* לאחד מהאלבומים הישראליים המושמעים ביותר בכל הזמנים בספוטיפיי, עם סך מצטבר של למעלה מ-10 מיליון השמעות. השיר "First Time" (שיר הנושא של האלבום) נחשב לאחד מ-35 השירים הישראליים המושמעים ביותר בכל הזמנים בספוטיפיי. בשנת 2006, הוחלט לשחזר את הצלחת אלבום הבכורה של סימנטוב וזו הוציאה עם ניסים מהדורה מחודשת בשם, *[[Second Time]]*.

בשנת 2010 יצא אלבום האולפן השלישי והאחרון של סימנטוב, הן כאמנית סולו והן כשותפתו של ניסים, *[[Over You]]*. האלבום זכה להצלחה ומתוכו יצאו להיטי המועדונים "Illusion" ו-"Superman". סימנטוב וניסים חדלו מלהוציא אלבום נוסף יחד, אך המשיכו להוציא שירים יחד כדוגמת הלהיט "Everybody Needs a Man".

## אלבומים
### אלבומי אולפן

### מהדורות מחודשות

## שירים
להלן רשימת הופעות אורחות, סינגלים, שירים ושיתופי פעולה של סימנטוב שיצאו לבד או ביחד עם אמנים מוזיקליים שונים במהלך הקריירה שלה.

### סינגלים

### שירים אחרים

## קישורים חיצוניים
* מאיה סימנטוב באתר יוטיוב

## ביאורים

## הערות שוליים

קטגוריה:מאיה סימנטוב
סימנטוב, מאיה
אירוויזיון למוזיקאים צעירים 1996

**האירוויזיון למוזיקאים צעירים 1996** הייתה המהדורה השמינית של האירוויזיון למוזיקאים צעירים, שהתקיימה בליסבון, פורטוגל ב-12 ביוני 1996. התחרות אורגנה על ידי איגוד השידור האירופי (EBU) והשדרן המארח היה Rádio e Televisão de Portugal (RTP). מוזיקאים משמונה מדינות השתתפו בגמר המשודר בטלוויזיה בשידור חי. מתוך 22 המדינות, 14 לא העפילו לגמר, כולל המדינה המארחת באותה שנה, פורטוגל. כל המשתתפים ביצעו יצירה קלאסית לבחירתם בליווי התזמורת הסימפונית הפורטוגלית בניצוחו של לואיס איזקווירדו.

המדינות שלא העפילו לגמר הם, בלגיה, קפריסין, פינלנד, יוון, אירלנד, פורטוגל, סלובניה, ספרד ובריטניה. יוליה פישר נציגת גרמניה זכתה בתחרות, כאשר אוסטריה ואסטוניה במקום השני והשלישי בהתאמה.

## מקום
ימין|ממוזער|185x185 פיקסלים| Centro Cultural de Belém, ליסבון. מקום האירוויזיון למוזיקאים צעירים 1996.
מרכז התרבות של בלם, ליסבון, פורטוגל, היה המקום המארח למהדורת 1996 של האירוויזיון מוזיקאים צעירים.

## תוצאות
### סיבוב מקדים
בתחרות, השתתפו סך הכל 22 מדינות בסבב המקדים בתחרות 1996, מתוכן שמונה העפילו לגמר הגדול המשודר בטלוויזיה. המדינות הבאות לא הצליחו להעפיל לגמר.
* בלגיה
* קפריסין
* פינלנד
* יוון
* אירלנד
* פורטוגל
* סלובניה
* ספרד
* הממלכה המאוחדת

### סופי
פרסים הוענקו לשלוש המדינות המובילות. הטבלה שלהלן מדגישה אותם באמצעות *זהב, כסף וברונזה*. תוצאות המיקום של המשתתפים האחרים אינן ידועות ומעולם לא פורסמו על ידי איגוד השידור האירופי.

## קישורים חיצוניים
* 

## הערות שוליים

קטגוריה:1996 במוזיקה
1996
ג'ו לייקוב

**ג'וזף סטיבן לייקוב** (באנגלית: **Joe Lacob**; נולד ב-10 בינואר 1956) הוא איש עסקים יהודי אמריקאי, שותף בקליינר פרקינס ובעל הרוב של גולדן סטייט ווריורס המשחקת ב-NBA.

## ביוגרפיה
לאקוב גדל במשפחה יהודית בניו בדפורד, מסצ'וסטס. משפחת לאקוב עברה לאנהיים, קליפורניה וג'ו החליף את נאמנותו לקבוצת הכדורסל לוס אנג'לס לייקרס.

לאקוב קיבל תואר ראשון במדעי ביולוגיה מאוניברסיטת קליפורניה באירוויין,

בשנת 1978, קיבל תואר שני בבריאות הציבור (אפידמיולוגיה) מאוניברסיטת קליפורניה בלוס אנג'לס (UCLA) ותואר MBA מבית הספר למנהל עסקים בסטנפורד.

## קריירה
לאקוב שותף בקלינר פרקינס, חברת השקעות הון סיכון, מאז 1987. השקעותיו התרכזו סביב חברות העוסקות במדעי החיים, טכנולוגיה רפואית, אינטרנט ואנרגיה.

הוא היה משקיע עיקרי בליגת הכדורסל האמריקאית, ליגת מקצוענית בכדורסל נשים שבסופו של דבר נסגרה מכישלון להתחרות בהצלחה מול יריבתה, איגוד הכדורסל הלאומי לנשים (WNBA).

בינואר 2006 הוא הפך לבעלים חלקי של הבוסטון סלטיקס, שם הפך למשקיע משותף עם אירווינג גרוסבק, יזם ופרופסור בבית הספר למנהל עסקים בסטנפורד.

ב-15 ביולי 2010, לאקוב וקבוצת המשקיעים שבראשה עמד הסכימו לרכוש את גולדן סטייט ווריורס המשחקת ב - NBA מכריס קוהאן תמורת 450 מיליון דולר, מה שדרש ממנו למכור את חלק המיעוט שלו בסלטיקס. לאקוב ופיטר גובר הם הבעלים הראשיים של גולדן סטייט, אבל לאקוב אחראי על התפעול השוטף.

לפני תחילתה של עונת ה - NBA ב־2014-15, לאקוב פיטר את המאמן מארק ג'קסון שזה עתה הוביל את הווריורס לפלייאוף. לאקוב הסביר את ההחלטה בכנס של עמיתים בעלי הון סיכון: "חלק מזה היה שהוא לא הצליח להסתדר עם אף אחד אחר בארגון. ותראה, הוא עשה עבודה נהדרת - ואני תמיד אחמיא לו בהרבה כבוד אבל לא יכולים להיות 200 אנשים אחרים בארגון שלא כמוך."

לאקוב יצר מחלוקת מסוימת בכך שכינה את קבוצתו "שנות אור" לפני כל השאר ב-NBA במהלך עונת ה-16–2015 ב־NBA.

הווריורס זכו באליפויות בעונת 15–2014, עונת 17–2016, בעונת 18–2017, ובעונת 22–2021 ב-NBA. במהלך כהונתו עם הווריורס, הקבוצה השיגה את שיאי ה-NBA לעונה הסדירה הטובה ביותר עם 73–9 והכי הרבה ניצחונות בעונה (עונה רגילה ופוסט-עונה ביחד) עם 88 ב-2015.

נכון לשנת 2022, הונו של ג'ו לאקוב הוא 1.5 מיליארד דולר, לפי פורבס.

## חיים אישיים
לאקוב גרוש מאשתו הראשונה, לורי (לבית קראוס), איתה יש לו שני בנים ושתי בנות. כיום הוא נשוי לניקול קורן.

קטגוריה:אנשי עסקים אמריקאים
קטגוריה:גולדן סטייט ווריורס
קטגוריה:בוגרי אוניברסיטת קליפורניה באירוויין
קטגוריה:בוגרי אוניברסיטת קליפורניה בלוס אנג'לס
קטגוריה:בוגרי בית הספר לעסקים של אוניברסיטת סטנפורד
קטגוריה:אמריקאים שנולדו ב-1956
Follow Your Arrow

**Follow Your Arrow** (בעברית: **עקוב אחרי החץ שלך**) הוא סינגל שהוקלט על ידי הזמרת-יוצרת האמריקאית קייסי מאסגרייבס, מתוך אלבום הבכורה שלה, *[[Same Trailer Different Park]]* (2013). הוא יצא לאור ב-21 באוקטובר 2013, על ידי חברת התקליטים מרקורי נאשוויל, כסינגל השלישי מתוך האלבום.

השיר הגיע למקום העשירי במצעד שירי הקאנטרי.

## רקע וכתיבה
המספר בשיר מציע שכל בחירה נתונה תגרור ביקורת מאחרים; הוא קובע שהדרך הטובה ביותר של האדם היא להישאר נאמן לעצמו ("לעקוב אחרי החץ שלך"). בשיר יש התייחסות חיובית להומוסקסואליות, דבר אשר הוביל לכך שמבקרי מוזיקה שונים גרסו שמדובר ב"סימן לשינוי (חיובי) במוזיקת קאנטרי".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-100 מיליון השמעות.

## הופעות חיות
מאסגרייבס ביצעה את השיר ב-6 בנובמבר בטקס פרסי איגוד מוזיקת הקאנטרי 2013. ב-26 בינואר, ביצעה אותו בטקס פרסי גראמי ה-56 שנערך בסטייפלס סנטר בלוס אנג'לס.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קייסי מאסגרייבס
קטגוריה:שירים באנגלית
קטגוריה:שירי להט"ב
קטגוריה:שירים על קנאביס
קטגוריה:שירים עם נושאים פמיניסטיים
קטגוריה:שירים שנכתבו על ידי שיין מקנאלי
קטגוריה:סינגלים בהוצאת מרקורי נאשוויל
דריה אטמנוב

**דריה** "**דאשה**" **אטמנוב** (נולדה ב-6 בדצמבר 2005) היא מתעמלת אמנותית ישראלית, זוכת מדליית ארד מאליפות העולם (ולנסיה 2023) ואלופת אירופה (תל אביב 2022) בקרב-רב.

## ביוגרפיה
אטמנוב ילידת ישראל ובת להורים שעלו מאוזבקיסטן. היא החלה את דרכה בגיל 7 בחוג ריקוד בשילוב גמישות, ומיד עברה להתעמלות אומנותית. מתעמלת בקבוצת הפועל רמת אליהו ראשון לציון תחת המאמנת איילת זוסמן. אטמנוב מתגוררת בראשון לציון ולמדה בתיכון טומשין שבעיר.

### 2022
במרץ 2022 השתתפה אטמנוב בגביע העולם בהתעמלות אומנותית שנערך ביוון. שם, זכתה במדליות בכל חמש הקטגוריות (זהב בחישוק ובסרט וכסף בקרב רב בכדור ובאלות). באפריל 2022 השתתפה אטמנוב בגביע העולם בבאקו שבאזרבייג'ן, שם זכתה בשתי מדליות (זהב באלות וכסף בסרט) וסיימה במקום הרביעי בקרב רב.

ביולי 2022, השתתפה אטמנוב במשחקי העולם בברמינגהאם שם זכתה ב-3 מדליות (זהב בכדור ובסרט וכסף באלות). בחישוק סיימה במקום השישי. עם זכייתה במדליות הזהב, הפכה אטמנוב לספורטאית הישראלית הראשונה אי פעם שזוכה בזהב במשחקי העולם.

באוגוסט 2022, השתתפה אטמנוב בגביע האתגר בקלוז' נאפוקה שם זכתה במדליית הארד בקרב רב, בזהב בכדור ובכסף באלות ובסרט.

#### אלופת אירופה
באליפות אירופה 2022 שנערכה בתל אביב, זכתה במדליית זהב בתחרות הקרב-רב, עם ניקוד כללי של 136.900, כשהיא מקדימה את בוריאנה קליין  מבולגריה, שזכתה במדליית כסף עם 135.500 נקודות, ואת סטיליאנה ניקולובה , גם היא מבולגריה, שזכתה במדליית ארד עם 131.650 נקודות. בנוסף, בגמרים על מכשירים בודדים, זכתה אטמנוב במדליית כסף בחישוק, באלות ובסרט. אטמנוב זכתה גם במדליית ארד קבוצתית יחד עם עדי כץ ונבחרת ההתעמלות האומנותית של ישראל. באליפות אירופה הזו, דריה אטמנוב הפכה למתעמלת הישראלית השנייה שזוכה בזהב באליפות אירופה (לאחר אשרם) וגם למתעמלת הישראלית השנייה שזוכה ביותר ממדליה אחת באליפות אירופה.

במהלך אליפות העולם בספטמבר 2022, נפצעה אטמנוב בעת שערכה חימום, וסבלה משבר מאמץ בכף רגלה. במהלך תקופת החלמתה סבלה מפציעה חדשה אך מינורית וחזרה להתחרות לאחר עשרה חודשים בגביע העולם במילאנו.

### 2023
#### מדליית ארד באליפות העולם
באליפות העולם 2023 שנערכה בולנסיה שבספרד, זכתה אטמנוב במדליית הארד בתחרות הקרב-רב עם ציון משוקלל של 131.400 נקודות, אחרי סופיה רפאלי האיטלקייה (135.700) ודריה ורפולומב הגרמנייה (137.450). לגמר הקרב-רב, היא עלתה מהמקום השביעי במוקדמות. בתחרויות המכשירים הבודדים השתתפה אטמנוב בגמרים של תרגיל הכדור והסרט; בתרגיל הכדור סיימה אטמנוב במקום החמישי ובתרגיל הסרט סיימה במקום השביעי.

### 2024
#### אולימפיאדת פריז
באולימפיאדת פריז 2024, סיימה אטמנוב במקום החמישי בגמר תחרות הקרב-רב האישי, עם ציון משוקלל של 133.850 נקודות (35.200 נקודות בתרגיל החישוק, 31.800 נקודות בתרגיל הכדור, 33.850 נקודות בתרגיל האלות ו-33.000 בתרגיל הסרט). אל הגמר היא עלתה מהמקום השביעי במוקדמות עם ציון משוקלל של 130.450 נקודות.

עוד באותה השנה השתתפה בתחרות מסוג גביע העולם שנערכה בסופיה, וזכתה במדליית הארד בתחרות הקרב-רב עם 132.6 נקודות.

בנובמבר 2024 איגוד ההתעמלות בישראל הודיע על פרישה של נבחרת ישראל, אך באוגוסט 2025 נודע כי היא שבה להתאמן עוד בחודש יולי 2025.

## קישורים חיצוניים

* 

* 

## הערות שוליים

קטגוריה:מתעמלות אומנותיות ישראליות
קטגוריה:מתעמלות אומנותיות אולימפיות ישראליות
קטגוריה:משתתפים ישראלים באולימפיאדת פריז (2024)
קטגוריה:משתתפות ישראליות באולימפיאדת פריז (2024)
קטגוריה:תל אביב-יפו: אישים
קטגוריה:פורבס 30Under30: ישראל
קטגוריה:ישראליות שנולדו ב-2005
קטגוריה:ישראלים שנולדו ב-2005
צוות תרנגול

**צוות תרנגול** (באנגלית: **The Chicken Squad**) היא סדרת טלוויזיה אמריקאית בהנפשה ממוחשבת לילדים, מסוגת קומדיה והרפתקאות, אשר מבוססת על סדרת ספרים בעלת אותו שם מאת דורין קרונין. הסדרה נוצרה על ידי טום רוג'רס והופקה על ידי Wild Canary Animation.

הסדרה שודרה במקור בארצות הברית בערוץ דיסני ג'וניור החל מ-14 במאי 2021 עד 22 באפריל 2022. בישראל הסדרה שודרה בערוץ דיסני ג'וניור בדיבוב לעברית החל מ-22 במאי 2022, כאשר היא הסתיימה ב-10 במאי 2023. לסדרה הופקה עונה אחת הכוללת 29 פרקים באורך 22 דקות, כאשר כל פרק מחולק לשני פרקים משניים באורך 11 דקות.

שיר הפתיחה בוצע במקור על ידי רנה סנדס שכיכבה בתוכנית "Kids Incorporated".

## עלילה
הסדרה עוקבת אחר קופ, אפרוח בו וסוויטי, שלישיית אחים תרנגולים צעירים, והמנטורית שלהם, הכלבה קפטן טולי, המשתמשים בעבודת צוות ובכישורי חשיבה ביקורתית כדי לפתור בעיות ולשמור על השקט בשכונה שלהם.

## דמויות
* **קפטן טולי** – כלבת חילוץ והצלה לשעבר בעלת עיניים בצבעים שונים (כחול משמאל וחום מימין), אשר משמשת כמנטורית של צוות תרנגול.
* **קופ** – תרנגול הנמצא בצוות תרנגול, אשר מתמצא בטכנולוגיה.
* **סוויטי** – תרנגולת הנמצאת בצוות תרנגול, אשר היא הכי חזקה בצוות.
* **אפרוח בו** – תרנגול הנמצא בצוות תרנגול, אשר הוא הכי מהיר בצוות.

## מדבבים
הדיבוב העברי בוים על ידי ענת ניב ורועי גבע, והופק על ידי ענבר שטגר עזרא באולפני דאבי דאב.

בנוסף דיבבו בדיבוב העברי יהלי עזרא, גילן שחף, אלונה אלכסנדר, יובל גרבש, זואי אלמוג, יהלי ווטסון, ערן מור, גלעד קלטר, גיא גולדברג, רונה בקרמן, עמית מטלון, איתמר אולייר, נעמי פוקס, שירלי לילו והדר שחף-מעיין.

## שידור

## פרקים

## הפקה
ב-23 באוקטובר 2019 פורסם שההפקה על הסדרה החלה, כאשר היא צפויה להיות משודרת בשנת 2020 בערוץ דיסני ג'וניור, דבר שלבסוף לא קרה והיא החלה את שידוריה בשנת 2021. עוד פורסם שידבבו בסדרה רמונה המילטון בתור קופ, מקסוול סימקינס בתור אפרוח בו, גבריאלה גרייבס בתור סוויטי ואיווט ניקול בראון בתור קפטן טולי. בנוסף פורסם שחברת ההפקה של הסדרה היא Wild Canary Animation, ושהמפיק בפועל שלה הוא טום רוג'רס, העורכת סיפורים שלה היא רייצ'ל רודרמן והמנהל האומנותי שלה הוא טוני טרוג'יו.

## קישורים חיצוניים
* 

* 

## הערות שוליים

קטגוריה:סדרות טלוויזיה המבוססות על ספרים
קטגוריה:סדרות הנפשה ממוחשבת
קטגוריה:סדרות הנפשה אמריקאיות
קטגוריה:סדרות קומדיה אמריקאיות
קטגוריה:תוכניות טלוויזיה באנגלית
קטגוריה:דיסני ג'וניור: סדרות
קטגוריה:סדרות טלוויזיה אמריקאיות שעלו לשידור בשנת 2021
בית הכנסת אדמונד ספרא

**בית הכנסת אדמונד ספרא** (נקרא גם: **בית הכנסת של מונקו**; בצרפתית: **Synagogue de Monaco**) הוא בית כנסת הממוקם ב-15 Avenue de la Costa במונטה קרלו, מונקו. בית הכנסת הוא היחיד בנסיכות והוא מופעל על ידי האגודה Association Culturelle Israelite de Monaco (**ACIM**) שהיא האגודה הרשמית של הקהילה היהודית של מונקו. מונקו היא המדינה עם אחוז היהודים הגבוה ביותר חוץ מישראל.

בית הכנסת הוקם על ידי ז'אן-בטיסט פסטור  והקמתו הושלמה בשנת 2017 לאחר שנה וחמישה חודשים.

החל מ-2010, משמש הרב דניאל תורג'מן כרבה הראשי של הנסיכות והקהילה. החל מ-2022, משמש הרב שמואל שפירו  כרב בנסיכות, חזן ראשי, סגן ומ״מ הרב הראשי.

בית הכנסת נחנך ב-28 במרץ 2017 בהשתתפות אלבר השני (נסיך מונקו), עליזה בן-נון (שגרירת ישראל בצרפת ומונקו), חיים קורסיה (הרב הראשי של צרפת), יואל מרגי (נשיא הקונסיסטוריה המרכזית של יהודי צרפת), לילי ספרא (נשיאת קרן ספרא), פנחס גולדשמידט (הרב הראשי של מוסקבה ונשיא ועידת רבני אירופה) וברנאר בארסי (הארכיבישוף של מונקו).

## ראו גם
* יהדות מונקו

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יהדות מונקו
קטגוריה:אירופה: בתי כנסת
קטגוריה:מונקו: מבנים
יורי שבץ

**יורי בוריסוביץ' שבץ** (ברוסית: **Юрий Борисович Швец**; נולד ב-16 במאי 1953) הוא קצין מודיעין סובייטי לשעבר בדרגת מיור ב-ק.ג.ב., אשר עסק בפעילות ריגול בארצות הברית.  מאז 1993 - פוליטיקאי אמריקאי, עיתונאי, אנליסט,  כלכלי וצבאי.

## ביוגרפיה
שבץ נולד ב-16 במאי 1953 בחרקוב במשפחה אוקראינית של רופא צבאי. בשנים 1973 - 1980 למד כלכלה ומשפט בין לאומי באוניברסיטת הידידות בין העמים של רוסיה. בשנים 1980 - 1982 למד באקדמיית ביון החוץ, אחד מחבריו לספסל הלימודים היה  ולדימיר פוטין. לאחר סיום האקדמיה החל לשרת בשל מינהל הראשי הראשון של הק.ג.ב.. 

בשנים 1985–1987 ביצע פעילות ריגול בוושינגטון במסווה של כתב לשירות סוכנות הידיעות הממלכתית הסובייטית טאס"ס. בשנת 1990 התפטר מהשירות בק.ג.ב.. לאחר הפרישה עבד כעיתונאי ברוסיה, כתב ספר, המתאר את הישגיו כמרגל. לצורך פרסום הספר נסע שבץ לשבועיים לארצות הברית. כששב לרוסיה ועם פרסום הספר נאסר אליו לנסוע לחו"ל. בשנת 1993 הצליח לעבור את הגבול בין רוסיה ללטביה. משם המשיך לארצות הברית. בארצות הברית הגיש בקשה למקלט מדיני, שנענתה בחיוב. בסוף שנות ה-90 קיבל אזרחות ארצות הברית.

## קישורים חיצוניים

## הערות שוליים

קטגוריה:אמריקאים ממוצא אוקראיני
קטגוריה:מרגלים למען ברית המועצות
קטגוריה:אנשים שהוכרזו ברוסיה כ"סוכנים זרים"
קטגוריה:עיתונאים אמריקאים
קטגוריה:בלוגרים אמריקאים
קטגוריה:יוטיוברים אמריקאים
קטגוריה:אנשי ק.ג.ב.
קטגוריה:מהגרים מרוסיה לארצות הברית
קטגוריה:אוקראינים שנולדו ב-1953
גן הבנים (תל אביב-יפו)

**גן הבנים** הוא אתר הנצחה בפארק הירקון שבתל אביב. האנדרטאות שבגן מנציחות את שמות בני העיר שנפלו במערכות ישראל - 4,199 במספר.

## הגן
הגן משתרע על פני שטח של 45 דונם בחלקו המערבי של פארק הירקון, מצפון לנחל הירקון ומדרום לשדרות רוקח, ממערב לרחוב אבן גבירול. הוא כולל מדשאה ובה שבילים, שבתוכה ניטעו 11 חורשות זיכרון ובהן 400 עצים. אלו הן קבוצות עצים, המסמלות תקופות שונות בחיי היישוב והמדינה. בכל חורשה נטוע מין שונה של עץ מעצי ארץ ישראל וניצבים בה עמודי הנצחה, שמספרם מלמד על היקף אובדן החיים במהלך פרק הזמן המונצח בה. אלו שמותיהן:
* חורשת עצי השקמה - המדינה שבדרך (3 עמודים)
* חורשת עצי הדקל - מלחמת העצמאות (8 עמודים)
* חורשת עצי החרוב - בין מלחמת העצמאות למבצע קדש (3 עמודים)
* חורשת עצי האורן - מבצע קדש (עמוד אחד)
* חורשת עצי התאנה - בין מבצע קדש למלחמת ששת הימים (2 עמודים)
* חורשת עצי הזית - מלחמת ששת הימים (2 עמודים)
* חורשת עצי צפצפת הפרת - בין מלחמת ששת הימים למלחמת יום הכיפורים, לרבות ההתשה (3 עמודים)
* חורשת עצי הברוש - מלחמת יום הכיפורים (4 עמודים)
* חורשת עצי הדולב - בין מלחמת יום הכיפורים למלחמת שלום הגליל (3 עמודים)
* חורשת עצי אלון התבור - מלחמת שלום הגליל (עמוד אחד)
* חורשת עצי התות - ממלחמת שלום הגליל (4 עמודים)

34 עמודי ההנצחה שבגן עשויים בחתך מרובע וראשם מעוצב באלכסון, בתבנית גזעי עצים שנגדעו. העמודים מחופים באבן גרניט שחורה, ועל פאותיהם נחרתו פרטי תקופת הזמן שמציינת החורשה ושמות הנופלים שנפלו במהלכה.

בסמוך לפאה הצפונית של הגן ניצבת רחבת זיכרון מרוצפת. מוצבים בה במעגל גושי סלע כורכר, האופיינים לעיר, וביניהם נובעת מזרקה שמימיה זורמים בשבע תעלות המתפצלות ממנה עד אל מתחת לסלעים. ליד הרחבה מוצבת עמדת מידע ממחושבת המיועדת לאיתור מיקום שמות הנופלים.

בכניסה לגן, מצפון מזרח, מוצב דגם של הגן המקל על ההתמצאות בו.

הגן הוקם ביזמת עיריית תל אביב, תוכנן על ידי האדריכל גדעון שריד ונחנך בשנת 2002.

מעט ממערב לגן ממוקם גן חללי הטרור.

## קישורים חיצוניים
* 

* 
* גן הבנים, באתר חברת גני יהושע

## הערות שוליים

קטגוריה:תל אביב-יפו: אנדרטאות לזכר חללי מערכות ישראל
קטגוריה:אנדרטאות לזכר חללי ערים, יישובים ושכונות
קטגוריה:פארק הירקון
אלוף האלופים 2022

**אלוף האלופים 2022** היה המהדורה ה-27 של גביע אלוף האלופים (הסופר-קאפ הישראלי). המשחק נערך ב-16 ביולי 2022 בין מכבי חיפה אלופת ליגת העל לעונת 2021/2022 לבין הפועל באר שבע מחזיקת גביע המדינה בכדורגל 2021/2022.

לאחר 90 דקות שהסתיימו בתיקו 1–1 משער למכבי חיפה של עומר אצילי ולהפועל באר שבע של יוג'ין אנסה. כשללא הארכה ניגשו שתי הקבוצות ישירות לדו-קרב פנדלים, בו ניצחה הפועל באר שבע 3–4 את המארחת מכבי חיפה.

## סיכום המשחק

קטגוריה:תחרויות כדורגל ב-2022
קטגוריה:מכבי חיפה (כדורגל)
קטגוריה:הפועל באר שבע
קטגוריה:חיפה: ספורט
קטגוריה:תחרויות כדורגל בישראל
בתולה (שיר של דנה אינטרנשיונל)

"**בתולה**" הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור בפברואר 1995, בהוצאת חברת התקליטים IMP דאנס בע"מ, כסינגל השישי מתוך האלבום אומפטמפה (1994) וכרצועה השביעית והאחרונה מתוך איפיטמפה (1995).

השיר הגיע למקום הראשון במצעד העברי השבועי של רשת ג'.

## רקע וכתיבה
השיר נכתב על ידי דודו ברק והולחן על ידי אינטרנשיונל. בדומה לשאר שיריה באותה העת, גם את "בתולה" עופר ניסים הפיק מוזיקלית.

"בתולה" הוא שיר הומוריסטי שמדבר על נערה יפה שמפתה גברים אך מתעקשת לשמור על בתוליה. בעקבות המילים הארוטיות שלו, כמו "בוא לקק אותי בינתיים" ו"כך עם מחשוף שאין לו סוף", זכה "בתולה" לביקורות מעורבות, חרף היותו מושמע רבות ברדיו האזורי במדינת ישראל.

## הצלחה
ב-12 במרץ 1995 נכנס השיר לראשונה למצעד הסינגלים השבועי של רשת ג' במקום התשיעי. ב-2 באפריל עלה למקום הראשון שם שהה שבועיים רצופים. הוא המשיך להופיע במצעד במשך 13 שבועות רצופים עד 11 ביוני. במצעד הפזמונים העברי השנתי ה'תשע"ה הגיע "בתולה" למקום ה-34.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1994
קטגוריה:סינגלים מ-1995
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי דודו ברק
קטגוריה:שירים שהולחנו על ידי דנה אינטרנשיונל
קטגוריה:שירים שהופקו על ידי עופר ניסים
קטגוריה:שירים סאטיריים
קטגוריה:שירים על מיניות
קטגוריה:סינגלים שהגיעו למקום הראשון בישראל
קטגוריה:סינגלים בהוצאת IMP דאנס
עונת 1973/1974 בליגת המשנה ההולנדית

**עונת 1973/1974 בליגת המשנה ההולנדית** הייתה העונה ה-18 של ליגת המשנה ההולנדית, שהיא הליגה ההולנדית השנייה.
בסיום עונה זו, אקסלסיור רוטרדם ווחנינגן העפילו לליגה הראשונה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 20 קבוצות, 18 ששיחקו בעונה הקודמת בליגה, אליהן הצטרפו, היורדות מליגת העל, אקסלסיור רוטרדם ודן בוס. ששיחקו ביניהן במשך 2 סיבובים בני 19 משחקים כל אחד - 38 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

## טבלת הליגה

### פלייאוף הדירוג
*הליגה חולקה ל-4 סבבי דירוג, סבב 1 בן 10 מש', סבב 2 בן 9 מש' סבב 3 בן 10 מש' וסבב 4 בן 9 משחקים כ-38 משחקים בסך הכול. בסיום כל סבב המדורגת ראשונה קיבלה כרטיס לפלייאוף הדירוג.

## קישורים חיצוניים

קטגוריה:עונות בליגת המשנה ההולנדית
קטגוריה:תחרויות כדורגל ב-1974
קטגוריה:תחרויות כדורגל ב-1973
פאמפטרק

[250px|ממוזער|שמאל|מסלול פאמפטרק בליבינגוורת', [וושינגטון (מדינה)|מדינת וושינגטון]]
**פאמפטרק** (מאנגלית: **Pump track**, מילולית "מסלול משאבה") הוא מתקן ספורט המשמש בעיקר לאימון בטכניקות של ספורט אתגרי, בפרט רכיבת שטח. הפאמפטרק משמש גם לתחרויות, והענף מוכר על ידי איגוד האופניים העולמי.
## מבנה
הפאמפטרק בנוי מסלול סגור, המכיל תלוליות, שקעים ופניות חדות לרוב. מסלולי פאמפטרק יכולים להיות בנויים מאדמה מהודקת או מחומרים קשיחים כאספלט או בטון. גודל מסלולים נע בין 3 על 10 מטר ועד למסלולים שמשתרעים על שטח גדול מ-8,000 מ"ר. הגודל המינימלי למסלול פאמפטרק מאפשר בניה של מסלול "פרטי" בחצר אחורית או בתוך חנות אופניים. מסלולים גדולים משולבים לעיתים בפארקים עירוניים.

בנוסף למבנה הבסיסי של הפאמפטרק, ניתן להוסיף אביזרים שמגוונים את המסלול, כקירות גבוהים, נדנדות ועוד.

מסלולים הבנויים מחומרים קשיחים מאפשרים גם שימוש בסקייטבורד או גלגיליות.

## טכניקה
250px|ממוזער|רכיבה בפאמפטרק
הטכניקה המשמשת לאימון בפאמפטראק היא רכיבה על אופניים בעמידה, ללא שימוש בדוושות, אלא על ידי תנועות גוף אשר מעניקות את ההינע לאופניים ("פימפום"). העיקרון המרכזי הוא השארת מרכז הכובד של הגוף בגובה קבוע, כאשר הרגליים דוחפות את האופניים בירידות ומרפות בעליות. בנוסף, על מנת להתמודד עם הסיבובים החדים, מופנה המבט להמשך הסיבוב ו"מושך" את שאר הגוף להסתובב אחריו (טכניקה חשובה מאוד בספורט אתגרי לסוגיו).

## אופניים
האופניים המומלצים לאימון בפאמפטרק הם אופניים ללא מתלים, ועם שלדה קשיחה. קיימים דגמי אופניים שתוכננו במיוחד על מנת להתאים לפאמפטרק.

## תחרויות
ברחבי העולם התארגנו תחרויות וליגות מקומיות לתחרויות פאמפטרק. בשנת 2018 התקיימה בארקנסו אליפות העולם הראשונה בחסות רד בול, בהשתתפות 67 רוכבים. בתחרות ניצחו דייוויד גראף וכריסטה ון ניידרהאוזן, שניהם משווייץ.

## היסטוריה
שורשיו של הפאמפטרק נטועים במסלולים האתגריים ששימשו את רוכבי ה-BMX של שנות ה-70 וה-80. מסלולי הפאמפטרק הראשונים נבנו באוסטרליה ב-2002. המסלול הראשון בארצות הברית נבנה ב-2004 בחנות האופניים "Fix" בבולדר, קולורדו, על ידי  מקצועי בשם סטיב וונץ. כיום ניתן למצוא מסלולי פאמפטרק במדינות רבות נוספות. בישראל נבנה מסלול הפאמפטרק הראשון ב-2007, בכפר אחים.

## ראו גם
*סקייטפארק

## קישורים חיצוניים

*
*אליפות העולם בפאמפטראק

## הערות שוליים

קטגוריה:אופניים
קטגוריה:ספורט אתגרי
קטגוריה:אצטדיונים ומתקני ספורט
100% גבר

"**100% גבר**" הוא שיר שהקליטה הזמרת-יוצרת הישראלית דנה אינטרנשיונל למילים של יונה וולך וללחן של קורין אלאל. הוא יצא לאור בשנת 1994 בהוצאת חברת התקליטים IMP דאנס בע"מ ביחד עם שאר שירי אלבום האולפן השני שלה, "אומפטמפה" (1994).

## על השיר
"100% גבר" נכתב על ידי יונה וולך, שהייתה ידועה בכתיבתה הארוטית והמינית. הוא מתאר את אהבת הגברים לנשים מנקודת מבט של אישה, ומסתיים בשורה "כשאני מתנהגת כמו לא אישה הוא לא אוהב" – כלומר, אישה צריכה להאדיר את נשיותה על מנת שבן-זוגה לא ייפרד ממנה.

במגזין "הזמן הוורוד" כתבו על השיר: . "100% גבר" דורג במקום העשירי במצעד של תחנת הרדיו אמצע הדרך.

בשנת 2024, לאחר פטירתה של קורין אלאל הצהירה אינטרנשיונל: .

## משמעות
"100% גבר" מציב תמונה פרובוקטיבית של גבריות, לא בהכרח בהקשר הביולוגי או החברתי הרגיל, אלא בהקשר של תחושת העוצמה והשליטה. יש בשיר חיבור בין זהות גברית אידיאלית לבין אישה, מה שמוביל לשבירת תבניות חברתיות של מיניות וזהות מגדרית. השיר מציין את הדימוי של גבריות חזקה, החלטית ומאיימת, אך גם מציין את הדרך שבה זהות מינית יכולה להתפרק ולהיות גמישה. וולך, שהתמודדה עם זהות מינית וגברית בצורה לא שגרתית בשיריה, ייצרה סוג של גבריות שאינה רק ביולוגית אלא גם פסיכולוגית ותרבותית, ושכמוה נרמזת גם השאלה אם זו גבריות שהיא מחויבת אליה או שזו גבריות שהיא מבקשת לשבור.

אף על פי שהתמונה המוצגת בשיר מאוד גברית, ישנה תחושת זרות שבהתמקדות בגבריות הזאת, כאשר אינטרנשיונל עצמה, שהיא אמנית טרנסג'נדרית, לא נתפסת באופן מובהק כגבר או כאישה. השיר מתכתב עם הגמישות המגדרית, המורכבות של זהויות מיניות והיכולת של כל אדם לבחור ולהגדיר את עצמו מחדש. הלחן של אלאל, מעניק לשיר את האופי המוזיקלי האפקטיבי והדרמטי שמהדהד את העוצמה שבמילים, לכאורה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1994
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי יונה וולך
קטגוריה:שירים שהולחנו על ידי קורין אלאל
קטגוריה:שירים שהופקו על ידי עופר ניסים
קטגוריה:שירים על בגידה: זוגיות
קטגוריה:שירים על מיניות
מירה לפידות

**מירה לפידות** (נולדה ב-1971) היא אוצרת ישראלית המכהנת כאוצרת הראשית של מוזיאון תל אביב לאמנות משנת 2021. לפני כן שימשה אוצרת ראשית של אגף האמנויות במוזיאון ישראל.

## קורות חיים
לפידות בעלת תואר בוגר במדעי הטבע ותולדות האמנות מהאוניברסיטה העברית בירושלים, ותואר מוסמך בתולדות האמנות.

בשנים 1999–2021 כיהנה בתפקידים שונים במוזיאון ישראל בירושלים. היא החלה לעבוד במוזיאון כסטודנטית מדריכה באגף הנוער. מאז 2003 שימשה אוצרת באגף לאמנויות ויד ימינה של סוזן לנדאו, שכיהנה כאוצרת הראשית לאמנויות במוזיאון ישראל. ב-2012 החליפה את לנדאו שמונתה למנכ"לית ואוצרת ראשית של מוזיאון תל אביב. בתפקיד זה גיבשה את תוכנית התערוכות והייתה אחראית על למעלה מ-100 תערוכות ופרויקטים. היא הרחיבה את אוספי המוזיאון, פיתחה קשרים עם תורמים מישראל ומהעולם, הובילה קבוצת רכישה לאמנות, וקידמה שיתופי פעולה עם ארגוני תרבות, אקדמיה ומוזיאונים בינלאומיים. בין התערוכות שאצרה לפידות במוזיאון ישראל: "יפן זה כאן: באמנות ישראלית עכשווית" (2006), "סימני חיים" (2008) ותערוכת יחיד ליהודית סספורטס.

בשנים 2016–2020 הייתה אוצרת בפועל של המחלקה לאמנות עכשווית בינלאומית במוזיאון ישראל, ואצרה תערוכות של אמנים מובילים, בהם האמן הסיני איי וייוויי, תערוכה רטרוספקטיבית לכריסטיאן בולטנסקי, ומיצב הווידאו החלוצי "מניפסטו" של יוליאן רוזפלדט.

עם כניסתה למוזיאון תל אביב אצרה (עם טל לניר) ביוני 2021 את התערוכה "אנשים שראיתי ומעולם לא פגשתי" של צדוק בן דוד, שכללה מיצב הכולל מעל 6,000 דמויות של נשים, גברים וילדים.

באפריל 2022 אצרה (עם עמית שמאע) את התערוכה "על הקצה", שמציגה יצירות שלאחרונה ניתנו במתנה או בשאילה ארוכת טווח לאוסף האמנות העכשווית הבין־לאומית במוזיאון תל אביב.

ביולי 2022 הוצגה במוזיאון התערוכה PLAY של האמן אורס פישר, אותה אצרה לפידות (עוזר לאוצרת: עמית שמאע).

בשנת 2023 היא אצרה תערוכת יחיד של ארווין וורם.

## קישורים חיצוניים
* 

## הערות שוליים

קטגוריה:אוצרות ישראליות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:אוצרים ישראלים
קטגוריה:ישראליות שנולדו ב-1971
קטגוריה:ישראלים שנולדו ב-1971
לילה טוב אירופה

"**לילה טוב אירופה**" הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור במרץ 1995, בהוצאת חברת התקליטים IMP דאנס בע"מ, כרצועה הראשונה מתוך אומפטמפה (1994) והרביעית מתוך איפיטמפה (1995). אינטרנשיונל התחרתה עם השיר בקדם-האירוויזיון לשנת 1995, והגיעה למקום השני עם 67 נקודות.

השיר הגיע למקום הראשון במצעד העברי השבועי של רשת ג'.

## רקע וכתיבה
לאחר הצלחת האלבום אומפטמפה החליטה אינטרנשיונל לנסות ולייצג את ישראל באירוויזיון. כשנשאלה האם יש ביכולתה לייצג את המדינה בתחרות השירה הבין-לאומית השיבה כי היא יכולה לעשות עבודה טובה יותר משרי צוריאל ומוטי גלעדי. בריאיון לידיעות אחרונות בפברואר 1995 ציינה כי קיוותה שמגישי הניקוד בקדם ישפטו אותו על פי איכותו בלבד, ולא על פי אישיותה שלה. היא ציינה כי "לילה טוב אירופה" הוא שיר חזק מאוד, לדעתה, שיקבל אהדה רבה באירופה.

לאחר הקלטת השיר שולב במהדורה החדשה של אומפטמפה ובאימפיטמפה בגרסת דאנס. ל"לילה טוב אירופה" הוקלטה גם גרסה באנגלית.

## קדם-האירוויזיון 1995

קדם-האירוויזיון לשנת 1995 נערך ב-9 במרץ. "לילה טוב אירופה" שובץ כשיר השישי מתוך 13. אינטרנשיונל הופיה עם ארבעה זמרי ליווי כשהיא לבושה ג'קט. על שרוולי הבגד הופיעו דגלי מדינות העולם. "לילה טוב אירופה" קיבל 67 נקודות ודורג במקום השני. הוא הפסיד ל"אמן" של ליאורה, שקיבל 82 נקודות.

בראיונות לכלי התקשורת סיפרה אינטרנשיונל כי היא לקחה את ההפסד ואת תחושת ההחמצה באופן קשה מאוד. בריאיון לתוכנית "פסקול העשור" ב-2009 ציינה כי זה היה אחד הלילות הגרועים בחייה. באותה השנה הגיעה ישראל למקום השמיני באירוויזיון 1995. כשדנה התראיינה למעריב ב-6 ביולי אותה השנה היא נשאלה על ההישג של ליאורה. היא ציינה כי "אמן" הוא שיר יפה מאוד, אם-כי זמנו שייך לשנות העבר של תחרות הזמר של האירוויזיון. אינטרנשיונל טענה כי "לילה טוב אירופה" היה מגיע למקום יותר גבוה מהמקום השמיני אילו היה משתתף.

## הצלחה
"לילה טוב אירופה" הושמע בתדירות גבוהה מאוד ברחבי תחנות הרדיו בישראל. ב-9 באפריל 1995 נכנס השיר למצעד הסינגלים השבועי של רשת ג' במקום השני. ב-16 באפריל עלה למקום הראשון שם שהה במשך חמישה שבועות רצופים. ב-7 באוגוסט יצא מהמצעד לאחר שהיה בו 17 שבועות רצופים. במצעד הפזמונים העברי השנתי ה'תשע"ה הגיע "לילה טוב אירופה" למקום השביעי.

בשנת 1998 הוציאה חברת התקליטים הד ארצי אלבום אוסף המכיל את מיטב השירים שהופיעו בקדם-אירוויזיון. שם האלבום היה "לילה טוב אירופה".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי יואב גינאי
קטגוריה:שירים שהולחנו על ידי עופר ניסים
קטגוריה:שירים שהולחנו על ידי שי בורוביץ'
קטגוריה:שירים שהופקו על ידי עופר ניסים
קטגוריה:שירים שהופקו על ידי צביקה פיק
קטגוריה:שירים שהופקו על ידי שי בורוביץ'
קטגוריה:שירים על אירופה
קטגוריה:שירים על לילות
קטגוריה:סינגלים שהגיעו למקום הראשון בישראל
קטגוריה:סינגלים בהוצאת IMP דאנס
ארהרד קביסטגארד

**ארהרד יורגן קרל קביסטגארד** (בדנית: **Erhard Jørgen Carl Qvistgaard**; 11 במאי 1898 - 8 במאי 1980) היה אדמירל דני אשר שימש כראש ההגנה (מקביל לרמטכ"ל) של צבא דנמרק בין השנים 1950–1962. במקביל שימש גם כיושב ראש הוועדה הצבאית של נאט"ו בין השנים 1953–1954.

## ביוגרפיה
קביסטגארד נולד ברורופ ב-11 במאי 1898. ב-1919 הוא התגייס לצי המלכותי הדני ועבר הכשרה בבית ספר לקציני ים. ב-1928 הוא הועלה לדרגת קפטן-לויטננט, וב-1931 החל ללמד בבית הספר לקציני ים. בין השנים 1935–1938 שימש כמפקד צוללות בצי המלכותי, ולאחר מכן שימש כשלישו הצבאי של כריסטיאן העשירי, מלך דנמרק עד 1945. ב-1946 הוא נשלח ללונדון כנספח לענייני אוויר וים בשגרירות הדנית. ב-1949 הוא נשלח למלא תפקיד דומה בוושינגטון די סי, ובמקביל שימש גם כראש המשלחת הצבאית הדנית שהשתתפה בהסכמים להקמת נאט"ו.

ב-1 באוקטובר 1950 יצר משרד ההגנה הדני את תפקיד ראש ההגנה (מקביל לרמטכ"ל) וקיבסטגארד נבחר להיות הראשון בתפקיד. במסגרת זו היה עליו לגרום לפיקודים השונים של הצבא, הצי וחיל האוויר להכפיף את עצמם לפיקוד ההגנה. הוא כיהן בתפקיד עד 30 בספטמבר 1962 - התקופה הארוכה ביותר בתולדות התפקיד עד עתה. לאחר פרישתו החליף אותו האדמירל קורט רמברג.

עם פרישתו, פנה קביסטגארד לעולם העסקים וכיהן בדירקטוריון של הסניף הדני של חברת IBM עד שנת 1974 הוא נפטר בקופנהגן ב-8 במאי 1980.

## קישורים חיצוניים

* ארהרד קביסטגארד באתר gravsted.dk
* אהרד קביסטגארד באתר נאט"ו

קטגוריה:ראש ההגנה (דנמרק)
קטגוריה:ילידי 1898
קטגוריה:נפטרים ב-1980
סאנגיונג טורס

**סאנגיונג טורס** (באנגלית: **SsangYong Torres**) היא מכונית משפחתית במרכב קרוסאובר, בעלת חמישה מקומות ישיבה, שמיוצרת על ידי סאנגיונג משנת 2022. היא נחשפה ב-13 ביוני 2022.

## סקירה כללית
לאחר זמן רב שלא חשפה דגם חדש חשפה סאנגיונג את הטורס, דגם חדש למותג הממוקם בין הסאנגיונג קורנדו לסאנגיונג רקסטון. העיצוב החיצוני מודרני ואגרסיבי וכך גם העיצוב הפנימי. סאנגיונג לא חושפת פרטים רבים על יכולות השטח ועל מידות הדגם, מה שכן היא מציינת זה שלדגם יש נפח תא מטען של בין 703 ליטר ל-1,662 ליטר.

בתחום ההנעה, בשלב זה הטורס ישווק עם מנוע בנזין I4 צילינדרים בנפח 1.5 ליטר טורבו המספק 170 כ"ס ותיבת הילוכים אוטומטית בעלת שישה הילוכים. רוכשי הדגם יוכלו לבחור מבין הנעה קדמית או כפולה.

בהמשך השנה תחשוף סאנגיונג גרסה חשמלית מלאה לטורס.

## קישורים חיצוניים

* 

## הערות שוליים

טורס
קטגוריה:קרוסאובר
קטגוריה:רכבי שטח ופנאי גדולים
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2022
Umpatampa

"**Umpatampa**" (בעברית: "**אוּמְפַּטַמְפָּה**") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור באוגוסט 1994, בהוצאת חברת התקליטים IMP דאנס בע"מ, כסינגל המוביל מתוך האלבום אומפטמפה (1994). את השיר כתבה אינטרנשיונל לבדה, לצד עופר ניסים שהלחין והפיק אותו.

השיר הגיע למקום ה-50 במצעד הפזמונים הבין-לאומי השנתי של רשת ג' – השיר הישראלי הראשון בהיסטוריה שעושה זאת.

## רקע וכתיבה
השיר נכתב על ידי אינטרנשיונל והולחן על ידי עופר ניסים, בדומה לשאר שיריה של אינטרנשיונל.

"Umpatampa" היא הרצועה החמישית של האלבום בעל אותו השם, אומפטמפה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי דנה אינטרנשיונל
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:קטעים אינסטרומנטליים
קטגוריה:סינגלים בהוצאת IMP דאנס